ΑΝΑΚΟΙΝΩΣΗ ΓΡΑΦΕΙΟΥ ΣΧΟΛΙΚΩΝ ΔΡΑΣΤΗΡΙΟΤΗΤΩΝ

ΣΧΟΛΙΚΟ ΕΤΟΣ 2019-2020

Γνωστοποιούμε στους/στις εκπαιδευτικούς που υλοποίησαν Πρόγραμμα/τα Σχολικών Δραστηριοτήτων (Αγωγής Υγείας, Περιβαλλοντικής Εκπαίδευσης, Πολιτιστικών Θεμάτων) κατά το σχολικό έτος 2018-2019 ότι:

1. Μπορούν να παραλαμβάνουν τις **Βεβαιώσεις** τους από το Γραφείο Σχολικών Δραστηριοτήτων (Μονοφατσίου 8, α΄ όροφος, Α. Ζαχαράτου, τηλ. 2810-333778 / 6971899843). Κατά την παραλαβή των Βεβαιώσεων οι εκπαιδευτικοί θα πρέπει να καταθέτουν τις εργασίες που εκπόνησαν σε έντυπη ή ηλεκτρονική μορφή, σύμφωνα με το έγγραφο Φ.23/8879/06-05-2019.

2. Μπορούν να αναρτούν τις εργασίες τους στο Αποθετήριο Εργασιών των ΠΣΔ (σύμφωνα με το παραπάνω έγγραφο) το οποίο βρίσκεται σε νέα διεύθυνση: **http://dide.ira.sch.gr/**[sxoldra.mysch.gr](http://sxoldra.mysch.gr) **έως και την Παρασκευή 11 Οκτωβρίου 2019**. Η μεταφορά της ιστοσελίδας του αποθετηρίου (dide.ira.sch.gr/sxoldra) στο νέο αναβαθμισμένο περιβάλλον φιλοξενίας ιστοτόπων του Π.Σ.Δ., είχε ως αποτέλεσμα την αλλαγή της διεύθυνσής του. Υπενθυμίζουμε, ότι η ανάρτηση στο Αποθετήριο έχει προαιρετικό χαρακτήρα.

Τέλος, η Υπεύθυνη ΣΔ είναι στη διάθεση των εκπαιδευτικών, που επιθυμούν να εκπονήσουν Προγράμματα Σχολικών Δραστηριοτήτων το τρέχον σχολικό έτος, για συνεργασία και ανταλλαγή σκέψεων και προβληματισμών.

Με την εκκίνηση και αυτού του σχολικού έτους η Υπεύθυνη ΣΔ εύχεται σε εκπαιδευτικούς και μαθητές υγεία, δύναμη και πλούσιες διδακτικές/μορφωτικές εμπειρίες!

**Η Υπεύθυνη Σχολικών Δραστηριοτήτων**

**Αγγελική Ζαχαράτου**